મહેસાણાનાં રેલ્વે સ્ટેશન સામે આવેલાં ખ્યાતિ ગેસ્ટ હાઉસમાં બેસીને ૨૦-૨૦ ક્રિકેટ મેચ પર સટ્ટો રમતાં એક શખ્સને એ ડીવીઝન પોલીસે ઝડપીને કાયદેસરની કાર્યવાહી કરી હતી.ઝડપાયેલ શખ્સ પાસેથી રૂપિયા ૧૩૬૩૦ નો મુદ્દામાલ કબજે કરીને વધુ તપાસ હાથ ધરી હતી. આ અંગે મળતી માહિતી મુજબ, એસપી નિલેશ જાજડીયા અને ડીવાયએસપી મંજીતા વણઝારાનાં માર્ગદર્શન હેઠળ એ ડીવીઝન પીઆઈ આર.આર.ત્રિવેદી અને પીએસઆઈ એમ.બી.વાઘેલા તેમજ સ્ટાફનાં માણસોએ રેલ્વે સ્ટેશનની સામે આવેલાં ખ્યાતિ ગેસ્ટ હાઉસમાં બાતમીનાં આધારે રેઈડ કરી હતી.